חטיבה 7 במלחמת חרבות ברזל

במלחמת חרבות ברזל לחמה חטיבה 7 במספר רב של קרבות, במתקפת הפתע על ישראל, ביום הראשון של המלחמה, בו סייעה החטיבה רבות בהדיפת מתקפת הטרור של חמאס. בשלב השני של הלחימה התמרון הקרקעי השתתפו כוחות החטיבה בתמרון הקרקעי בעומק שטח רצועת עזה. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותה תקופה גדוד 77 החזיק את קו גזרת רצועת עזה. ערך מורחב – מתקפת הפתע על ישראל (2023) ערב מתקפת הפתע תפסו לוחמי גדוד 77 יחד עם גדודים 13 ו-51 של חטיבת גולני את קו הגבול של רצועת עזה. עם תחילת המתקפה הוזנקו הטנקים של הגדוד לעבר עמדות שנקבעו מראש. חלק מהטנקים נתקלו במארבי נ"ט בדרכם לעמדות, ונאלצו לנהל קרבות כשהם מוקפים במחבלים מכל עבר. היקף המתקפה אילץ את המפקדים לבחור בין הגנה על היישובים לבין הגנה על מוצבי צה"ל. הטנקים לחמו כבודדים ולא כמסגרות וספגו אבידות. במהלך הקרבות בהדיפת מתקפת הפתע איבדה החטיבה 14 מלוחמיה. גופותיהם של כמה מההרוגים נחטפו לרצועת עזה. בין הלוחמים: סמ"ר שי לוינסון, סמ"ר יובל בן יעקב, סמ"ר עידו הרוש, סמל אריאל אליהו, סמל אופיר טסטה, סמ"ר יונתן גולן, סגן יובל יפה, סמל אור אביטל, רס"ן בנימין (בנג'י) טרקינסקי, סמל תומר ליבוביץ, סמל שקד דהן, סמל עוז דניאל, סמ"ר איתי חן, סמ"ר נריה בן דוד, וסרן דניאל פרץ. בנוסף נהרגו מספר לוחמי מפקדה: סגן יואב מלייב, סגן קשר"ג בגדוד 77 ,רב"ט נעמה בוני, מש"קית ת"ש בגדוד 77, סמ"ר אוראל משה, משגיח כשרות של גדוד 77, ב-15 באוקטובר, שיגר ארגון הטרור חזבאללה מטח טילי נ"ט לעבר מוצבי צה"ל בגליל המערבי. כתוצאה מכך נהרג סרן אמיתי צבי גרנות, מפקד צוות בגדוד 75 של חטיבה 7 שנפגע מטיל נ"ט שבפגע במוצב נורית. ערך מורחב – הלחימה ברצועת עזה במלחמת חרבות ברזל ערך מורחב – קרב ג'באליה (2023) ב-31 באוקטובר במהלך פעילות בעיירה ג'באליה כוחות החטיבה המשיכו בתמרון הקרקעי בעומק הרצועה, הכוחות תקפו והרגו מספר גדול של מחבלים שהתבצרו בבניין רב קומות בסמוך למבנה בית ספר ומשרדי ממשל של החמאס בג'באליה שבצפון רצועת עזה. במהלך הפעולה נהרגו סרן אריאל רייך וסמל אסיף לוגר מגדוד 77 לאחר שהטנק שלהם עלה על מטען. ב-7 בנובמבר במהלך הלילה צוות קרב חטיבתי של החטיבה השתלט על מעוז צבאי של חמאס בצפון רצועת עזה. במוצב אותרו משגרי וטילי נ"ט, אמצעי לחימה מגוונים וחומריים מודיעיניים. בנוסף בפעילות משותפת עם גדוד 202 של חטיבת הצנחנים מצאו לוחמי החטיבה פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער קלשניקוב, RPG-7, ומטעני כלימגור. ב-8 בנובמבר זיהו לוחמי חטיבה 7 עמדה לשיגור נ"ט ותצפית בה שהו מחבלי חמאס, העמדה חוברה במעבר תת-קרקעי למחסן אמל"ח. הלוחמים הכווינו תקיפה מהאוויר והתשתית נפגעה. המחבלים שנמלטו לגג המבנה נהרגו בתקיפה אווירית נוספת. בנוסף לוחמי חטיבה 7 זיהו חוליית משגרי מרגמות לעבר שטח ישראל, כלי טיס תקף את החולייה וחיסל אותה. ב-2 בדצמבר פעלה החטיבה במרחב ג'באליה במהלך הקרב נהרג רס"ל (מיל') אור ברנדס, לוחם בגדוד 82 של החטיבה. ב--5 בדצמבר במהלך הלילה פעל צוות קרב של חטיבה 7 לצד חיל האוויר והשמיד משגרי רקטות מהם יצא המטח למרכז הארץ יום קודם. במהלך הפעולה נהרג הלוחם רס"ל (במיל') יהונתן מלכה, נהג טנק בגדוד 82 של החטיבה. ב-15 במאי, בתקרית ירי דו-צדדי בג'באליה, ירי פגזים משני טנקים של גדוד 82 גרם למותם של חמישה לוחמים ולפציעתם של שמונה לוחמים מגדוד 202 של חטיבת הצנחנים. ערך מורחב – קרב עזה (2023) ב-10 בנובמבר לוחמי צוות קרב של חטיבה 7 ביצע פשיטות על מוצב צבאי ומחנה אימונים של ארגון הטרור חמאס, אשר ממוקם בלב אוכלוסייה אזרחית. הלוחמים השתלטו על המבנים והחרימו את תכולתם וביניהם: עשרות נכלי נשק, טילים, כטמ"מים, מפות, אמצעי קשר, מרגמות, רחפני תקיפה ואמצעים טכנולוגיים. במסגרת הפשיטה, חיסלו לוחמי חטיבה 7 כ-30 מחבלים. בנוסף, הלוחמים פשטו על משרדו של מוחמד סינוואר, אחיו של מנהיג חמאס יחיא סנוואר, והחרימו אמצעי טרור וחוברות לחימה של הארגון שאותרו במקום. בפעילות נוספת של צוות הקרב של חטיבה 7 ושל חטיבת גולני בשיתוף עם לוחמי יהל"ם פשטו הלוחמים על מוצב צבאי של גדוד 'צברא' תל אל-הווא. במהלך הסריקות איתרו מערכות הפעלה וכיול של רקטות נגד מטוסים. המערכות אותרו בסמוך למשגר רקטות שייעודו לפגוע בישראל. מלבד מערכת הפעלת הרקטות, אותרו מספר כטמ"מים, אמצעי לחימה, משגר רקטות טעון, אמצעים טכנולוגיים, רכיבים אלקטרוניים ומסמכים מודיעיניים רבים ששימשו את ארגון הטרור חמאס. ב-14 בנובמבר צוות הקרב של חטיבה 7 פעל בשכונת רימאל והשתלט על בית המחוקקים של חמאס, קריית הממשלה והפקולטה להנדסה ששימשה מכון לייצור ופיתוח אמצעי לחימה. במהלך הפעילות השתלטו הלוחמים על מתקן "ג'יזאת" המכיל בתוכו מתחמי אימונים, חמ"ל מבצעים, מתקני חקירות ומעצר. במתקן אותרו כלי נשק וחומרי הדרכה ולימוד של הארגון. ערך מורחב – קרב ח'אן יונס (2023) ב-9 בדצמבר צוות הקרב של חטיבה 7 החל במתקפה על מנת לפרוץ את קווי ההגנה של חמאס במרחב ח'אן יונס, במהלכה תקפו עשרות עמדות נ"ט ותצפיות אויב. הלוחמים פשטו על המוצב הגדודי של גדוד "דיר אל-בלח" של ארגון הטרור חמאס ואיתרו אמצעי לחימה ומודיעין. במהלך הקרבות נהרג סמ"ר יונתן דין חיים, לוחם הנדסה מגדוד 603 של החטיבה. ב-14 בדצמבר במהלך הקרבות בח'אן יונס נהרג סמל עוז שמואל ארדי, לוחם הנדסה מגדוד 603 של החטיבה. ב-17 בדצמבר בפעילות בעיר ח'אן יונס צוות הקרב החטיבתי פשט על לשכתו של מפקד חטיבת ח'אן יונס ועל בתי נופש של בכירי חמאס ביניהם של יחיא סינוואר – והשתלט על כיכר מרכזית בעיר. נוסף על כך, הכוחות הגיעו לכיכר "בני סוהילה" המרכזית, שממוקמת בלב ח'אן יונס, והשיגו עליה שליטה מבצעית. לוחמי צק"ח 7 פשטו גם על מוצב חמאס של גדוד "דיר אל-בלח" והחרימו אמצעי מודיעין וספרי הדרכה צבאיים של חמאס. כמו כן, פשטו הלוחמים על דירת מחבל נוח'בה ואיתרו בביתו אמצעי לחימה, אמצעי שליטה וציוד ימי. ב-20 בדצמבר צוות הקרב החטיבתי 7 פשט בח'אן יונס, על בתי בכירי חמאס שם חשפו תשתיות תת-קרקע עם מערכות מים וחשמל. ב-23 בדצמבר בקרבות בדרום הרצועה, כתוצאה מפגיעת טיל נ"ט בכלי נמ"ר הנדסי שבו נהרגו סמ"ר גל הרשקו, סמ"ר דוד בוגדנובסקי, סמ"ר רואי אליאס וסמ"ר אוראל בשן, לוחמי הנדסה מגדוד 603 של חטיבה 7. בנוסף נהרג סמ"ר איתמר שמן, פרמדיק של גדוד 77. ב-27 בדצמבר במהלך הקרבות בח'אן יונס נהרג רס"ל (במיל') אסף פנחס טובול, לוחם גדוד 77 של החטיבה. ב-29 בדצמבר צוות קרב חטיבתי 7 זיהה בחאן יונס מחבל שהיה במרחק של כ-100 מטרים מהכוחות, הלוחמים הכווינו כלי טיס מאויש מרחוק שחיסל את המחבל. ב-30 בדצמבר לוחמי צק"ח 7 העמיקו את התמרון דרומה ופשטו על מפקדות צבאיות של חמאס בלב ח'אן יונס. בניהם – חמ"ל המודיעין הצבאי של ארגון הטרור בעיר. החמ"ל אחראי על כלל הפעולות המודיעיניות של חמאס במרחב. במתחם חמ"ל המודיעין, אותר גם חמ"ל של ארגון הטרור הג'יהאד האיסלאמי. ביעדים עליהם פשטו הלוחמים, אותרו מסמכים בעלי ערך רב. ב-14 בינואר 2024, במהלך פעילות של צוות הקרב של חטיבה 7 במרחב ח'אן יונס, כוחות איסוף זיהו שני מחבלים חמושים. הכוחות הכווינו כלי טיס של חיל האוויר שתקף וחיסל את המחבלים. בנוסף הכוחות חיסלו באמצעות ירי טנק חמישה מחבלים ואיתרו פיר תת-קרקעי במרחב העיר. במהלך הפעילות נהרג רס"ל (במיל') אנדועלם קבדה], לוחם בגדוד ההנדסה 603 של החטיבה. ב-21 בינואר דובר צה"ל התיר לפרסם כי לוחם גדוד 77 של הגדוד סמ"ר שי לוינסון מוגדר כחלל צה"ל שגופתו בעזה. ב-22 בינואר פתחו כוחות החטיבה תחת אוגדה 98 לצד חטיבות הקומנדו, חטיבת הצנחנים וגבעתי במתקפה נרחבת על מערב ח'אן יונס הכוחות כיתרו את מחנה הפליטים במקום, והחלו להתקדם בתוכו אל מול יעדים של חמאס – כולל בסיסים צבאיים של פיקוד ושליטה ועוד. במקום התרחשו קרבות עזים בין הלוחמים לבין מחבלים. ב-18 בפברואר לוחמי צק"ח 7 המשיכו בטיהור מרחב מערב חאן יונס. הכוחות פשטו על יעדי טרור בהם אותרו כלי נשק מסוג קלאצ'ניקוב, רחפנים, משגר RPG, מטעני נפץ וציוד צבאי נוסף. ב-24 בפברואר צוות הקרב החטיבתי 7 המשיך להילחם במערב ח'אן יונס ומעמיק את ההתקפות באזור. באחת הפשיטות על כמה מבנים שאותם הסב חמאס למתחם לחימה, הלוחמים איתרו פצצות מרגמה ומחסניות בתוך שקים של אונר"א. כמו כן, אותרו קלצ'ניקובים, קליעים, רימונים, מטענים, רחפנים, משגרי RPG, מטעני רסס ואמצעי תקשורת. הלוחמים פשטו על ביתו של בכיר במודיעין הצבאי של חאן יונס, וסמוך אליו אותר פיר, שהושמד, ואמצעי לחימה. באחת מההתקפות חיסלו הלוחמים באמצעות טיל מדויק שמונה מחבלים שהתקרבו אל הלוחמים. ב-25 בפברואר צה"ל התיר לפרסום כי לוחם בגדוד 77 של חטיבה 7 סמל עוז דניאל חן שנחטף לעזה על ידי מחבלי החמאס ב-7 באוקטובר, הוכרז כחלל צה"ל – אחרי שבמשך יותר מארבעה חודשים לא היה ידוע מה עלה בגורלו. הרב הצבאי הראשי קבע את מותו של עוז על בסיס ממצאים שאותרו, שמאפשרים להביאו לקבורה על אף שגופתו מוחזקת ברצועת עזה. ב-4 במרץ צק"ח 7 ביחד עם צק"ח גבעתי וחטיבת עוז פתחו בהתקפה על "מדינת חמד" שבמערב ח'אן יונס. ב-17 במרץ הותר לפרסום כי סרן דניאל פרץ, ששירת כמפקד מחלקה בגדוד 77 של החטיבה, במוצב נחל עוז נהרג בקרב ביום מתקפת הפתע וגופתו מוחזקת בידי חמאס. ערך מורחב – קרב רפיח (2024) ב-7 במאי נכנסה החטיבה כחלק מצוות הקרב החטיבתי, יחד עם כוחות חטיבה 401 וחטיבת גבעתי ללחימה בשכונות המזרחיות של רפיח. ב-14 במאי לאחר שנפגע טנק של גדוד 75 של החטיבה מטיל RPG נהרג לוחם הגדוד סמל עירא יאיר גיספן. ערך מורחב – קרב שג'אעייה (2024) ב-27 ביוני פתחו כוחות אוגדה 98 והחטיבה תחתיה פתחו בהתקפה על יעדי טרור במרחב שג'אעייה ונלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב. לוחמי צוות הקרב של חטיבה 7 החלו בפעילות ממוקדת באור יום במרחב שג'אעייה. במהלך הלילה של 28 ביוני, צוות הקרב של חטיבת הצנחנים החל לפעול ופשט על תשתיות טרור במרחב. ב-28 ביוני 2024 במהלך הלחימה נהרג בקרבות רס"ל (מיל') יקיר מואל טייטלבוים, לוחם גדוד 77 של החטיבה. ב-3 ביולי במהלך הקרבות, נפגע טנק של החטיבה מפגיעת נ"ט, כתוצאה מכך נהרג סרן איליי אלישע לוגסי, מפקד צוות בגדוד 75 של חטיבה 7.באירוע שבו נפל סרן לוגסי נפצעו עוד שלושה לוחמים מהגדוד באורח קשה. ערך מורחב – התמרון הקרקעי בלבנון במלחמת חרבות ברזל ב-30 באוקטובר 2024, פתחה חטיבה 7 לצד כוחות אוגדה 98, במבצע תמרון קרקעי ממוקד במרחב דרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון. במהלך המלחמה איבדה חטיבה 7 כ-33 מלוחמיה. (מעודכן ל-23 באוגוסט 2024). במהלך מתקפת הפתע ספגה חטיבה 7 אבדות רבות. במתקפת הפתע נהרגו כ-14 לוחמי גדוד 77 של החטיבה. מדיה וקבצים בנושא חטיבה 7 במלחמת חרבות ברזל בוויקישיתוף ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) ניר דבורי, ‏"רשאי לירות? יורה": כך לוחמי שיריון חיסלו מחבלים במתקפת הפתע | תיעוד מהכוונת, באתר ‏מאקו‏, 16 באוקטובר 2023 סמ"ר יובל בן יעקב ז"ל, באתר צה"ל סמ"ר עידו הרוש ז"ל, באתר צה"ל סמל אריאל אליהו ז"ל, באתר צה"ל סמל אופיר טסטה ז"ל, באתר צה"ל סגן יובל יפה ז"ל, באתר צה"ל סמל אור אביטל ז"ל, באתר צה"ל רס"ן בנימין (בנג'י) טרקינסקי ז"ל, באתר צה"ל סמל תומר ליבוביץ ז"ל, באתר צה"ל סמל שקד דהן ז"ל, באתר צה"ל סמל עוז דניאל ז"ל, באתר צה"ל סמ"ר איתי חן ז"ל, באתר צה"ל סמ"ר נריה בן דוד ז"ל, באתר צה"ל סרן דניאל פרץ ז"ל, באתר צה"ל סגן יואב מלייב ז"ל, באתר צה"ל רב"ט נעמה בוני ז"ל, באתר צה"ל סמ"ר אוראל משה ז"ל, באתר צה"ל סרן אמתי צבי גרנות ז"ל, באתר צה"ל ריקי רט, ‏"עכשיו זה נהדר שאנחנו ביחד במלחמה, אבל זה רחוק מלהספיק", בעיתון מקור ראשון, 18 באוקטובר 2023 סרן אריאל רייך ז"ל, באתר צה"ל סמל אסיף לוגר ז"ל, באתר צה"ל ניר דבורי, ‏הותר לפרסום: עשרה לוחמי צה"ל נפלו בקרב בצפון רצועת עזה, באתר ‏מאקו‏, 1 בנובמבר 2023 ישי פורת, "חשבתי את מי להזמין לחתונה, לא להלוויה": משפחתו של אריאל נפרדת, באתר חדשות 13, 1 בנובמבר 2023 ליאור אל-חי, אסיף ויתר על מסיבת הדמים ברעים וניצל, אבל נפל בקרבות בעזה, באתר ynet, 3 בנובמבר 2023 ציוץ של צבא ההגנה לישראל ברשת החברתית אקס (טוויטר), 7 בנובמבר 2023 רס"ר (במיל') אור ברנדס ז"ל, באתר צה"ל ישי אלמקייס, ‏"שם ודמות בלתי נשכחת": אור ברנדס נפל בקרב בעזה, בעיתון מקור ראשון, 7 בדצמבר 2023 רס"ל (במיל') יהונתן מלכה ז"ל, באתר צה"ל ניצן שפירא, ‏"היה אחד מהסמלים של הדרום": יוחאי נהרג בתאונה, יהונתן נפל בקרב בדרום הרצועה, באתר ‏מאקו‏, 6 בדצמבר 2023 יואב זיתון, אלישע בן קימון, הותר לפרסום: חמישה לוחמי צנחנים נהרגו בג'באליה מירי טנקים של צה"ל, באתר ynet, 16 במאי 2024 לוחמי צוות קרב של חטיבה 7 במבצע פשיטות נרחב ברצועה, באתר צה"ל, 10 בנובמבר 2023 לילך שובל, מבית המושל ועד בית המחוקקים: חטיבות 7 וגולני השתלטו על מוקדי שלטון מרכזיים של חמאס, באתר ישראל היום, 14 בנובמבר 2023 סמ"ר יונתן דין חיים ז"ל, באתר צה"ל אלחנן מזוז, צה"ל התיר לפרסום את שמותיהם של 4 חללי צה"ל אשר נפלו ברצועת עזה – ביניהם אחיינו של הרמטכ"ל לשעבר גדי איזנקוט ששכל את בנו לפני כיומיים • סמ"ר חיים מאיר עדן נפטר לאחר שנפצע באורח קשה ב-7 באוקטובר, באתר עכשיו 14, 9 בדצמבר 2023 "באים לגרש את החושך, את המשטר האפל של חמאס – נפרק": שלב אחר שלב, כך מתנהלת ההתקפה של אוגדה 98 בחאן יונס, באתר צה"ל, 8 בדצמבר 2023 סמל עוז שמואל ארדי ז"ל, באתר צה"ל לילך שובל, סמל עוז שמואל ארדי, בן 19 מקיבוץ חצור, נפל בקרב בעזה; צה"ל חילץ את גופתו של החטוף אליה טולדנו ז"ל, באתר ישראל היום, 15 בדצמבר 2023 ניר דבורי, ‏פשטו על לשכת מפקד חטיבת ח'אן יונס: תיעוד מפעילות חטיבה 7, באתר ‏מאקו‏, 17 בדצמבר 2023 סמ"ר גל הרשקו ז"ל, באתר צה"ל סמ"ר דוד בוגדנובסקי ז"ל, באתר צה"ל סמ"ר רואי אליאס ז"ל, באתר צה"ל סמ"ר אוראל בשן ז"ל, באתר צה"ל 14 חללים בסופ"ש: סמ"ר רואי אליאס נפל בקרב בדרום רצועת עזה, באתר ערוץ 7, ‏23.12.23 סמ"ר איתמר שמן ז"ל, באתר צה"ל אמיר בוחבוט, אלי אשכנזי, יואב איתיאל, ארז הראל, אורי סלע, יניר יגנה‏, אסון בעזה: 9 לוחמים נפלו בקרבות בדרום ובמרכז רצועת עזה, באתר וואלה, 24 בדצמבר 2023 רס"ל (במיל') אסף פנחס טובול ז"ל, באתר צה"ל שקד שדה, ‏"הקרבתי את הבן שלי לא בשביל שנהיה מפולגים": אסף פנחס טובול שנפל בעזה הובא למנוחות, באתר מעריב אונליין, 28 בדצמבר 2023 מעמיקים דרומה: צה"ל פשט על חמ"ל של הג'יהאד האיסלמי וחמאס בח'אן יונס, באתר מעריב אונליין, 30 בדצמבר 2023 רס"ל (במיל') אנדועלם קבדה ז"ל, באתר צה"ל אלישע בן קימון, ישראל מושקוביץ, צה"ל עדכן: סמ"ר שי לוינסון – חלל צה"ל שגופתו מוחזקת בעזה, באתר ynet, 21 בינואר 2024 ניר דבורי, ‏3 קצינים מצנחנים נפלו בח'אן יונס, באתר ‏מאקו‏, 22 בינואר 2024 לוחמי צוות הקרב של חטיבה 7 ממשיכים בטיהור מרחב מערב חאן יונס, באתר מעריב אונליין, 19 בפברואר 2024 יואב זיתון, הפשיטה על חאן יונס נמשכת: פצצות מרגמה ומחסניות – בשקי אונר"א | תיעוד, באתר ynet, 24 בפברואר 2024 רענן בן צור, יואב זיתון, סמל עוז דניאל, שנחטף לעזה ב-7 באוקטובר, הוכרז כחלל צה"ל, באתר ynet, 25 בפברואר 2024 דובר צה"ל, באתר WhatsApp.com יואב זיתון, סרן דניאל פרץ נהרג ב-7.10, גופתו מוחזקת בעזה: "עשה הכול כדי להציל חיים", באתר ynet, 17 במרץ 2024 אור רביד, ‏הותר לפרסום: סמל עירא יאיר גיספן נפל בקרב בדרום הרצועה, באתר ‏מאקו‏, 15 במאי 2024 שי לוי, ‏צה"ל החל בפשיטה על שג'אעיה: תושבים רבים נמלטו, באתר ‏מאקו‏, 27 ביוני 2024 רס"ל (במיל') יקיר שמואל טייטלבוים ז"ל, באתר צה"ל ניר דבורי, ‏הותר לפרסום: שני לוחמי צה"ל נפלו בקרבות ברצועת עזה, באתר ‏מאקו‏, 29 ביוני 2024 סרן איליי אלישע לוגסי ז"ל, באתר צה"ל יואב זיתון, רענן בן צור, איתן גליקמן, ליאור אל-חי, סרן רואי מילר מגבעתי וסרן איליי לוגסי מהשריון נהרגו בקרבות בצפון הרצועה, באתר ynet, 3 ביולי 2024